ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
28 ส.ค. 2558

สรุปภาวะตลาดภาคเช้า : SET ทรงๆ หลังเปิดกระโดด – ราคาน้ำมันดิบที่ฟื้นตัวแรงกว่า 10% เมื่อคืน เป็นปัจจัยหนุนต่อกลุ่มพลังงานและปิโตรเคมี ในเช้านี้ ดัน SET เปิดกระโดดกว่า 16 จุด อย่างไรก็ตาม จากสัญญาณทางเทคนิคที่ร้อนแรงในระยะสั้น ทำให้การปรับขึ้นต่อเริ่มจำกัด ส่งผลให้หลังจากนั้น SET ทรงตัว โดยเคลื่อนไหวในช่วง 1375 +/-5 จุด ทั้งนี้ SET ปิดตลาดที่ระดับ 1368.49 จุด +10.46 จุด ด้วยมูลค่าซื้อขายที่ระดับ 2.5 หมื่นลบ. กลุ่มหลักพลังงาน หนุนตลาด ปิดบวก +2.7% ส่วนแบงก์ และ ICT ปิดบวกเล็กน้อย ด้านตลาดภูมิภาคฟื้นตัวต่อเช่นเดียวกัน
กลยุทธ์ที่แนะนำ :ช่วงบ่าย: หากต่ำกว่า 1360 จุด จะเป็นสัญญาณอ่อนตัวที่ชัดขึ้น เพื่อลดความร้อนแรงในระยะสั้นก่อน โดยมีแนวรับถัดไปที่ 1345 จุด ส่วนกรอบบนคาดยังถูกจำกัดอยู่ที่ 1380-1385 จุด ประเด็นสำคัญติดตามการประชุม Jackson Hole ต่อในคืนนี้ อย่างไรก็ตามส่วนใหญ่ตลาดคาดการณ์ไว้แล้วว่า ยังไม่มีการส่งสัญญาณขึ้นดอกเบี้ย และอังคารหน้า สำหรับการประชุมครม.ที่คาดว่ามีความคืบหน้าเกี่ยวกับมาตรการกระตุ้นเศรษฐกิจ กลยุทธ์ การเก็งกำไร ยังเน้นแบ่งขาย และรอสัญญาณเข้าซื้อใหม่ หลัง SET อ่อนตัวลงแล้ว